ଭଜନ ମାଳା/କେଣେ ଘେନି ଯାଉଛ ଜଗନ୍ନାଥଙ୍କୁ
କେଣେ ଘେନି ଯାଉଛ
                         *********************
                     କେଣେ ଘେନି ଯାଉଛ ଜଗନ୍ନାଥଙ୍କୁ
                     ଆମେ ଦର୍ଶନ କରିବୁ କାହାକୁ      ||0||
             ଖୁଣ୍ଟିଆ ଡାକ ଦେଲେ            ପହଣ୍ଡି ବିଜେ କଲେ 
                      ବିଜୟ କର ପ୍ରଭୁ ଚାପକୁ       ||୧||
             କୁଳବଧୂଙ୍କର ରଡି                ପଣ୍ଡାଏ  ଗଡାଗଡି 
                     ବିଧାତା ବାମ ହେଲା ଓଡିଶାକୁ     ||୨||
             ବଡ ଦେଉଳୁ ବାହାରି            ଶଗଡ଼ରେ ବିଜେ କରି 
                  ରେଣୁ ଯେ ପଡୁଥିବ ଶ୍ରୀ ମୁଖକୁ       ||୩||
               କହଇ ସାଲବେଗ              ନିର୍ମାଲ୍ୟ କାହୁଁ ହେବ 
                     ଧିକ ଧିକ ଆମ୍ଭ ଜୀବନକୁ        ||୪||

                  କେଣେ ଘେନି ଯାଉଛ ଜଗନ୍ନାଥଙ୍କୁ
                     ଆମେ ଦର୍ଶନ କରିବୁ କାହାକୁ (ଘୋଷା)  

ରଚନା :  ଭକ୍ତ ସାଲବେଗ